Alikonsulttisopimus

(projektikohtainen)

Hanke:

\_\_\_\_\_\_\_\_

\_\_\_\_\_\_\_\_

ja

\_\_\_\_\_\_\_\_

välillä.

Sisältö

1 § Sopimuksen kohde

2 § Alikonsultin velvollisuudet

3 § Pääkonsultin velvollisuudet

4 § Aikataulu

5 § Korvaukset ja palkkiot

6 § Maksujen suorittaminen

7 § Alikonsultin vastuu

8 § Viivästyminen

9 § Force majeure

10 § Tekijänoikeudet ja salassapito

11 § Sopimuksen siirtäminen

12 § Lopputarkastus

13 § Sopimuksen purkaminen

14 § Yhteydenpito ja sopijapuolten edustajat

15 § Erityisiä määräyksiä

16 § Sopimusasiakirjat

17 § Riidat

18 § Sopimuksen muuttamine ja voimassaolo

19 § Sopimuskappaleet

Liitteet

Liite 1 Tehtävämäärittely

Liite 2 Aikataulu

1 § Sopimuksen kohde

\_\_\_\_\_\_\_\_ jäljempänä pääkonsultti ja \_\_\_\_\_\_\_\_ jäljempänä alikonsultti ovat tänään tehneet seuraavan sopimuksen liittyen pääkonsultin ja \_\_\_\_\_\_\_\_ välillä \_\_\_\_\_\_\_\_.\_\_\_\_\_\_\_\_.20\_\_\_\_\_\_\_\_ tehtyyn sopimukseen, jäljempänä pääsopimus.

2 § Alikonsultin velvollisuudet

Alikonsultti sitoutuu pääkonsultin alikonsulttina suorittamaan tämän sopimuksen liitteeseen 1 (Tehtävämäärittely) sisältyvät palvelut. Tähän sopimukseen sovelletaan soveltuvin osin pääsopimuksen määräyksiä. Siltä osin kuin tässä sopimuksessa tai pääsopimuksessa ei ole toisin sovittu, sovelletaan tähän sopimukseen konsulttitoiminnan yleisiä sopimusehtoja KSE 2013.

3 § Pääkonsultin velvollisuudet

Pääkonsultti sitoutuu antamaan alikonsultille sellaisen tehtävän suorittamiseen tarvittavan aineiston, jonka pääkonsultti on saanut pääsopimuksen mukaan toimeksiantajalta.

4 § Aikataulu

Sopijapuolet sitoutuvat kumoikin erikseen toteuttamaan tämän ja pääsopimuksen mukaiset velvollisuutensa pääsopimuksen aikataulun mukaisesti (liite 2). Edellä mainitun aikataulun perusteella pääkonsultti laatii yhdessä alikonsultin kanssa tämän sopimuksen mukaista tehtävää varten työohjelman, jota sopijapuolet sitoutuvat noudattamaan.

5 § Korvaukset ja palkkiot

5.1 Palkkioperusteesta on sovittu seuraavaa / liitteessä nro \_\_\_\_\_\_\_\_

5.2 Erityisistä korvauksista ja kuluista on sovittu seuraavaa / liitteessä nro \_\_\_\_\_\_\_\_

5.3. Matkakuluista on sovittu seuraavaa / liitteessä nro \_\_\_\_\_\_\_\_

5.4 Muutos- ja lisätyömenettely. \_\_\_\_\_\_\_\_

6 § Maksujen suorittaminen

6.1 a) pääkonsultti sitoutuu suorittamaan maksun hyväksyttyä laskua vastaan \_\_\_\_\_\_\_\_ päivän kuluessa laskun saapumisesta alikonsultin ilmoittamalle tilille.

b) pääkonsultti suorittaa alikonsultille maksun välittömästi saatuaan vastaavan korvauksen toimeksiantajaltaan.

6.2 Maksuaikataulusta on sovittu seuraavaa \_\_\_\_\_\_\_\_

7 § Alikonsultin vastuu

Alikonsultti vastaa pääkonsultille ja/tai toimeksiantajalle aiheuttamastaan vahingosta .Tämän korvausvastuunsa kattamiseksi alikonsultti sitoutuu tekemään ja ylläpitämään konsulttivastuuvakuutuksen, jonka enimmäiskorvausmäärä on vähintään \_\_\_\_\_\_\_\_ € vahinkoa kohden ja enimmäismäärältään vähintään \_\_\_\_\_\_\_\_ € vuodessa.

Alikonsultin vastuun enimmäismäärä on \_\_\_\_\_\_\_\_ €. Rajoitus ei koske tapauksia, joissa on kyseessä tahallisuus tai törkeä tuottamus.

8 § Viivästyminen

Mikäli pääsopimuksen mukaisen tehtävän täyttäminen, joko kokonaisuudessaan tai osittain myöhästyy alikonsultista johtuvasta syystä, pääkonsultilla on oikeus saada alikonsultilta viivästyssakkoa \_\_\_\_\_\_\_\_ jokaiselta täydeltä myöhästymispäivältä, kuitenkin enintään \_\_\_\_\_\_\_\_ päivältä. Mikäli alikonsultti myöhästyy enemmän kuin edellä mainitun ajan, katsotaan alikonsultti kykenemättömäksi suorittamaan tehtävänsä ja pääkonsultti voi purkaa tämän sopimuksen. Purkamisesta johtuvien kustannusten osalta sovelletaan KSE 2013 kohtaa 8.1.6.

9 § Force majeure

Sopijapuolet eivät vastaa sopimusvelvollisuuksiensa täyttämisestä, mikäli ylivoimainen este (force majeure), jota sopijapuolet eivät ole voineet ottaa huomioon sopimusta tehtäessä, estää tai oleellisesti veikeuttaa sopimusvelvollisuuksien täyttämisen. Tällaisia esteitä ovat mm. lakki, työsulku, tulipalo, sota ja liikekannallepano.

Sopimuspuolen, joka tahtoo vedota ylivoimaiseen esteeseen, tulee välittömästi ilmoittaa kirjallisesti toiselle sopijapuolelle tällaisesta syystä samoin kuin sen lakkaamisesta.

Mikäli ylivoimainen este kestää tai on perusteltua odottaa sen kestävän kauemmin kuin kaksi kuukautta on kumpikin sopijapuoli oikeutettu purkamaan sopimuksen välittömästi.

10 Tekijänoikeudet ja salassapito

Sopijapuolet eivät saa luovuttaa tämän sopimuksen puitteissa toistensa käyttöön luovuttamia tietoja kolmannelle ilman tiedon luovuttaneen sopijapuolen kirjallista lupaa, ellei tieto ollut jo vastaanottaneen sopijapuolen hallussa tai yleisessä tiedossa luovutushetkellä.

Sopijapuolten oikeudet toistensa suunnitelmiin tai muuhun aineistoon eivät ulotu laajemmalle kuin mitä tämän sopimuksen mukaisten velvollisuuksien asianmukainen täytäminen edellyttää.

Tämän pykälän mukainen salassapitovelvollisuus sitoo sopijapuolia senkin jälkeen, kun tämän sopimuksen voimassaolo on muuten lakannut.

11 § Sopimuksen siirtäminen

Alikonsultti ei ole oikeutettu siirtämään tämän sopimuksen mukaisia oikeuksia tai velvollisuuksiaan kolmannelle ilman pääkonsultin kirjallista suostumusta.

12 § Lopputarkastus

Aliskonsultin katsotaan täyttäneen tämän sopimuksen mukaiset valvollisuutensta, kun sopijapuolen edustajat ovat allekirjoittaneet sitä koskevan tarkastuspöytäkirjan ja toimeksiantaja on hyväksynyt sen.

13 § Sopimuksen purkaminen

Jos sopijapuoli joutuu konkurssiin, lakkaittaamaksunsa tai rikkoo sopimusta merkittävällä tavalla, toinen sopijapuoli on oikeutettu purkamaan tämän sopimuksen.

Sopijapuolen, joka tahtoo purkaa sopimuksen toisen sopijapuolen sopimusrikkomuksen perusteella, tulee tästä viivytyksettä ilmoittaa sopimuksen rikkoneelle sopijapuolelle ja kehottaa tätä korjaamaan sopimuksenvastaisuus 30 päivän kuluessa tai muussa asian laatuun nähden kohtuullisessa ajassa. Ellei kehotuksen saanut sopijapuoli korjaa määräajan kuluessa sopimuksen vastaisuutta eikä sitä voida pitää vähäisenä, toisella sopijapuolella on oikeus purkaa tämä sopimus.

Jos sopimus puretaan, pääkonsultti on velvollinen suorittamaan hyväksymästään työstä alikonsultille korvauksen tämän sopimuksen 5 §:n mukaisesti. Alikonsultilla ei ole oikeutta muuhun korvaukseen.

Muutoin sopimuksen purkamiseen ja purkamisen johdosta mahdollisesti suoritettaviin korvauksiin sovelletaan, mitä KSE 2013 8 luvussa on sanottu.

14 § Yhteydenpito ja sopijapuolten edustajat

Tiedonvälitys sopijapuolten kesken tulee tapahtua kirjallisesti jäljempänä mainittujen edustajien välityksellä ja näiden osoitteilla.

Pääkonsulttia edustaa sopimusasioissa \_\_\_\_\_\_\_\_

Pääkonsulttia edustaa teknisissä asioissa \_\_\_\_\_\_\_\_

Alikonsulttia edustaa sopimusasioissa \_\_\_\_\_\_\_\_

Alikonsulttia edustaa teknisissä asioissa \_\_\_\_\_\_\_\_

Yhteydenpidosta pääsopimuksen tilaajan on sovittu seuraavaa \_\_\_\_\_\_\_\_

Mikäli sopijapuoli tahtoo vaihtaa edustajaansa, tulee sen ensin kuullä asiasta vastapuolta sekä ilmoittaa tälle kirjallisesti vaihdosta.

15 § Erityisiä määräyksiä

\_\_\_\_\_\_\_\_

16 § Sopimusasiakirjat

Tehtävän suorittamisessa noudatetaan asiakirjoja seuraavassa pätevyysjärjestyksessä:

a) tätä sopimusta liitteineen

b) tilaajan ja pääkonsultin välistä pääsopimusta

c) konsulttitoiminnan yleisiä sopimusehtoja KSE 2013

d) muita asiakirjoja seuraavassa järjestyksessä:

\_\_\_\_\_\_\_\_

17 § Riidat

Merkitään kumpi a) vai b).

a) \_\_\_\_\_ tästä sopimuksesta aiheutuvat riidat, joista sopijapuolet eivät pääse keskenään sopimukseen, on jätettävä välimiesoikeuden ratkaistavaksi Keskuskauppakamarin välityslautakunnan nopeutettua välimiesmenenettelyä (yksi välimies, tuomio 3 kuukaudessa) koskevien sääntöjen mukaisesti.

b) \_\_\_\_\_ tästä sopimuksesta aiheutuvat riidat, joista sopijapuolet eivät pääse keskenään sopimukseen, on jätettävä \_\_\_\_\_\_\_\_ käräjäoikeuden ratkaistavaksi.

18 § Sopimuksen muuttaminen ja voimassaolo

Tämä sopimus astuu voimaan allekirjoituksin ja on yhtä kauan voimassa kuin pääsopimus, ellei muuta sovita. Jos tämä sopimus tehdään ennen pääsopimusta ja pääsopimus ei astu voimaan, purkautuu tämä tämä sopimus ilman eri toimenpiteitä. Mikäli pääsopimuksen ehdot muuttuvat tai sen täytäntöönpano keskeytyy, muuttuvat tämän sopimuksen ehdot tai keskeytyy tämän sopimuksen täytäntöönpano vastaavasti.

19 § Sopimuskappaleet

Tämä sopimus on tehty kahtena samansanaisena kappaleena, yksi kummallekin sopimusosapuolelle.

Paikka ja päiväys \_\_\_\_\_\_\_\_ \_\_\_\_\_\_\_\_.\_\_\_\_\_\_\_\_.20\_\_\_\_\_\_\_\_

Allekirjoitukset

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_ \_\_\_\_\_\_\_\_

Pääkonsultti Alikonsultti

\_\_\_\_\_\_\_\_ Oy \_\_\_\_\_\_\_\_ Oy